Diari Oficial de la Generalitat Valenciana


Sumari del DOGV 2460, del 01-03-1995 (1995/833991)

RESOLUCIÓ de 18 de gener de 1995 de la Universitat Politècnica de València, per la qual es convoquen a concurs places de professorat universitari.
--------------------------------------------------------------------------------------------------------------------------------------------------

### Dades del document

Número de DOGV
:   2460

Data del DOGV
:   01-03-1995

Secció del DOGV
:   AUTORITATS I PERSONAL

Número del document
:   1995/833991


Data del document
:   18-01-1995

Organisme emissor
:   Universitat Politècnica de València

Tipus de document
:   Resolució

RESOLUCIó de 18 de gener de 1995 de la Universitat Politècnica de València, per la qual es convoquen a concurs places de professorat universitari.   
Fent ús de les atribucions conferides per la Llei Orgànica 11/1983 i l'article 2.4 del Reial Decret 1888/1984, que regula els concursos per a la provisió de places dels cossos docents universitaris, aquest Rectorat ha resolt convocar a concurs les places que s'indiquen en l'annex I d'aquesta resolució, d'acord amb les bases següents:  
1. El concurs es regirà pel que disposa la Llei Orgànica 11/1983, de 25 d'agost (Butlletí Oficial de l'Estat d'1 de setembre); Reial Decret 1888/1984, de 26 de setembre (Butlletí Oficial de l'Estat de 26 d'octubre), modificat parcialment pel Reial Decret 1427/1986, de 13 de juny (Butlletí Oficial de l'Estat d'11 de juliol), Ordre de 28 de desembre de 1984 (Butlletí Oficial de l'Estat de 16 de gener de 1985); Decret 145/1985, de 20 de setembre (Diari Oficial de la Generalitat Valenciana de 30 de setembre) pel qual s'aproven els Estatuts de la Universitat Politècnica de València, i allò que no s'ha previst, per la legislació general de funcionaris civils de l'estat.  
2. Per a ser admés a l'esmentat concurs s'hauran de reunir els requisits següents:  
a) Ser espanyol.  
b) Haver fet 18 anys i no haver-ne fet 65.  
c) No haver sigut separat, mitjançant un expedient disciplinari, del servei de l'administració de l'estat o de l'administració autònoma o local, ni trobar-se inhabilitat per a l'exercici de funcions públiques.  
d) No patir cap malaltia ni defecte físic o psíquic que impedisca l'acompliment de les funciones que corresponen a un professor d'universitat.  
La concurrència dels requisits anteriors haurà de referir-se sempre a una data anterior a l'expiració del termini fixat per a sol·licitar la participació en el concurs.  
3. Hauran de reunir, a més a més, les condicions específiques que s'esmenten en l'article 4, 1 o 2, del Reial Decret 1888/1984, de 26 de setembre, segons la categoria de la plaça i el tipus de concurs.  
4. Els qui vulguen prendre part en el concurs trametran la corresponent sol·licitud al rector de la Universitat Politècnica de València, mitjançant qualsevol dels procediments establerts en la Llei de Règim Jurídic de les Administracions Públiques i del Procediment Administratiu Comú, en el termini de 20 dies hàbils a partir de la publicació d'aquesta convocatòria en el Butlletí Oficial de l'Estat, amb una instància, segons el model de l'annex número II, degudament omplerta, per quadruplicat, per a cadascuna de les places que sol·liciten.  
A més a més, hauran d'ajuntar-hi una fotocòpia del DNI i una fotocòpia compulsada del títol requerit, segons el cos a què es concurse.  
Els aspirants hauran de pagar, amb una transferència a la Caixa d'Estalvis de València, sucursal 724, número de compte 84026039355538 «Universitat Politècnica de València-Taxes», la quantitat de 1.500 pessetes en concepte de drets (400 pessetes per a la formació de l'expedient i 1.100 pessetes pels drets d'examen), i hi hauran d'especificar-ne el nom i els cognoms, el número de carnet d'identitat i la plaça a què es concursa amb la indicació del número. El resguard de la transferència haurà d'unir-se a la sol·licitud que es presente per a participar en el concurs.  
5. Acabat el termini de presentació de sol·licituds, el rector de la Universitat Politècnica de València, mitjançant qualsevol dels procediments establerts en la Llei de Règim Jurídic de les Administracions Públiques i del Procediment Administratiu Comú, trametrà a tots els aspirants una relació completa dels admesos i exclosos, amb indicació de les causes de l'exclusió.  
Contra aquesta resolució que aprova la llista d'admesos i exclosos, els interessats podran presentar una reclamació davant del rector en el termini de 15 dies hàbils comptadors des de l'endemà de la notificació de la relació d'admesos i exclosos.  
6. Amb una antelació mínima de 15 dies naturals, el president de la comissió notificarà a tots els aspirants la data, l'hora i el lloc de l'acte de presentació.  
7. En l'acte de presentació, els concursants entregaran al president de la comissió la documentació que apareix en els articles 9 i 10 del Reial Decret 1427/1986, que modifica parcialment el Reial Decret 1888/1984.  
8. El candidat proposat per a la provisió de la plaça haurà de presentar al Registre General de la Universitat Politècnica de València, en el termini de 15 dies hàbils següents al que conclou l'actuació de la comissió, per qualsevol dels mitjans indicats en l'article 38.4 de la Llei de Règim Jurídic de les Administracions Públiques i del Procediment Administratiu Comú, els documents següents:  
a) Un certificat de naixement expedit pel registre civil corresponent.  
b) Un certificat mèdic oficial que acredite que no pateix cap malaltia ni defecte físic o psíquic que li impedisca l'acompliment de les funcions corresponents als professors d'universitat, expedit per la direcció provincial o conselleria, segons corresponga, competents en matèria de sanitat.  
c) Una declaració jurada de no haver sigut separat de l'administració de l'estat, institucional o local, ni de les administracions de les comunitats autònomes, mitjançant un expedient disciplinari, i no trobar-se inhabilitat per a l'exercici de la funció pública.  
Aquells que tinguen la condició de funcionaris de carrera estaran exempts de justificar aquests documents i requisits, hauran de presentar-hi un certificat del ministeri o de l'organisme de què depenen, que acredite la seua condició de funcionari i totes les circumstàncies que figuren en el seu full de serveis.  
D'acord amb el Reial Decret 236/1988, de 4 de març, les comissions que s'encarreguen de jutjar estan classificades en la categoria primera, segons el que disposa l'article 33.2 i l'annex IV de l'esmentat reial decret.  
València, 18 de gener de 1995.- El rector: Justo Nieto Nieto.  
ANNEX I  
Titulars d'escola universitària  
41/94. àrea de coneixement: Construccions Arquitectòniques  
Departament: Construccions Arquitectòniques  
Perfil docent de la plaça: Seguretat i Prevenció en la  
Construcció d'Habitatges. Instal·lacions Preventives (per al títol d'arquitecte tècnic)  
(Escola Universitària d'Arquitectura Tècnica de València)  
Tipus de convocatòria: concurs d'accés  
Nombre de places: una  
42/94. àrea de coneixement: Expressió Gràfica Arquitectònica  
Departament: Expressió Gràfica Arquitectònica  
Perfil docent de la plaça: Anàlisi de Formes Arquitectòniques (per al títol d'arquitecte)  
(Escola Tècnica Superior d'Arquitectura)  
Tipus de convocatòria: concurs d'accés  
Nombre de places: una  
43/94. àrea de coneixement: Física Aplicada  
Departament: Física Aplicada  
Perfil docent de la plaça: Física Aplicada a l'Enginyeria Agrícola (per al títol d'enginyer Tècnic Agrícola)  
(Escola Universitària d'Enginyeria Tècnica Agrícola d'Oriola)  
Tipus de convocatòria: concurs d'accés  
Nombre de places: una  
44/94. àrea de coneixement: Tecnologia Electrònica  
Departament: Enginyeria Electrònica  
Perfil docent de la plaça: Electrònica de Potència. Electrònica  
Industrial. Sistemes Electrònics Avançats (per al títol d'enginyer tècnic industrial, especialitat Electrònica)  
(Escola Universitària d'Enginyeria Tècnica Industrial de València)  
Tipus de convocatòria: concurs d'accés  
Nombre de places: una  
45/94. àrea de coneixement: Tecnologia Electrònica  
Departament: Enginyeria Electrònica  
Perfil docent de la plaça: Electrònica Digital. Sistemes  
Integrats (per al títol d'enginyer de Telecomunicació) (Escola Tècnica Superior d'Enginyers de Telecomunicació)  
Tipus de convocatòria: concurs d'accés  
Nombre de places: una  
46/94. àrea de coneixement: Tecnologia Electrònica  
Departament: Enginyeria Electrònica  
Perfil docent de la plaça: Components Electrònics. Disseny de Circuits Electrònics (per al títol d'enginyer de Telecomunicació)  
(Escola Tècnica Superior d'Enginyers de Telecomunicació)  
Tipus de convocatòria: concurs d'accés  
Nombre de places: una  
47/94. àrea de coneixement: Llenguatges i Sistemes Informàtics  
Departament: Sistemes Informàtics i Computació  
Perfil docent de la plaça: Programació (per al títol d'enginyer tècnic en Telemàtica)  
(Escola Universitària d'Enginyeria Tècnica Industrial d'Alcoi)  
Tipus de convocatòria: concurs d'accés  
Nombre de places: una  
Titulars d'universitat  
48/94. àrea de coneixement: Biologia Vegetal  
Departament: Biologia Vegetal  
Perfil docent de la plaça: Biologia Vegetal: Citologia, Anatomia i Fisiologia Vegetal (per al títol d'enginyer agrònom)  
(Escola Tècnica Superior d'Enginyers Agrònoms)  
Tipus de convocatòria: concurs d'accés  
Nombre de places: una  
49/94. àrea de coneixement: Enginyeria Hidràulica  
Departament: Enginyeria Hidràulica i Medi Ambient  
Perfil docent de la plaça: Ampliació de Mecànica de Fluids (per al títol d'enginyer industrial)  
(Escola Tècnica Superior d'Enginyers Industrials)  
Tipus de convocatòria: concurs d'accés  
Nombre de places: una  
50/94. àrea de coneixement: Enginyeria Mecànica  
Departament: Enginyeria Mecànica i de Materials  
Perfil docent de la plaça: Teoria de Màquines i Dinàmica de  
Mecanismes (per al títol d'enginyer industrial)  
(Escola Tècnica Superior d'Enginyers Industrials)  
Tipus de convocatòria: concurs d'accés  
Nombre de places: una  
51/94. àrea de coneixement: Pintura  
Departament: Pintura  
Perfil docent de la plaça: Composició Pictòrica (per al títol de llicenciat en Belles Arts)  
(Facultat de Belles Arts)  
Tipus de convocatòria: concurs d'accés  
Nombre de places: dues